पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश सरकार ने जैसे ही रविवार शाम एक सप्ताह के लिए लॉकडाउन की घोषणा की। लोग सब्जी व करियाना का सामान लेने बाजारों में उमड़ पड़े। बाजारों के हालात ये हो गए कि वहां पर जाम की स्थिति बन गई। मौके पर पुलिस का प्रबंध न होने से लोग काफी देर तक जाम में फंसे रहे।
कैंट की गुड़ मंडी में करियाना की दुकानों की हालत यह थी कि वहां पर लोग करियाने के सामान की लिस्ट लेकर दुकान के आगे खड़े नजर अाए। अफरा-तफरी में लोगों ने इस दौरान सोशल डिस्टेंसिंग का भी ख्याल नहीं रखा गया। हर कोई दुकानदारों को अपना सामान निकालने के लिए पर्ची देने में लगा था।
जैसे-जैसे लोगों को उनका सामान दुकान से मिला उनके चेहरे पर संतुष्टि दिखाई दे रही थी। एक दुकान के आगे खड़े राजकुमार ने कहा कि सरकार ने एकदम लॉकडाउन की घोषणा कर दी। इसलिए सामान लेने के लिए आना पड़ा। उन्होंने बताया कि वह सैलरी मिलने के बाद हर माह पहली व दूसरी तारीख को पूरे माह का सामान लेने आते हैं, लेकिन आज जिस तरह की भीड़ उमड़ी। उससे एक बार लगा खाली हाथ लौटना पड़ेगा, लेकिन धैर्य रखा और सामान मिल गया। ऐसे ही हालात पंसारी बाजार में देखने को मिले। करियाना की दुकानों के आगे लोगों की भीड़ लगी हुई थी।
सब्जी लेने के लिए मंडी में टूट पड़े लोग, लगा जाम
कैंट की सब्जी मंडी में हालात यह थे कि हर किसी को सब्जी लेने की जल्दबाजी दिखी। आलू-प्याज की एक दुकान पर तो लोग एक दूसरे के ऊपर गिर रहे थे। हर कोई पॉलिथीन में आलू व प्याज भरकर उन्हें तुलवाने की जिद दुकानदार से करता दिखा। यहां पर खड़ी एक महिला ने कहा कि पता नहीं लॉकडाउन कितने दिन का लगेगा। इसलिए घर के लिए इकट्ठे प्याज व आलू ले जाना ही बेहतर है। इसी तरह का दृश्य सब्जी की रेहड़ियाें पर नजर आया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn